122. löggjafarþing 1997–98.

Þskj. 422 – 335. mál.

Fyrirspurn

til félagsmálaráðherra um atvinnuleysistryggingar.

Frá Ragnari Arnalds.

1.	Var ráðherra ljóst, þegar hann lagði frumvarp um atvinnuleysistryggingar fyrir Alþingi á sl. vetri, að frumvarpið fæli í sér verulega skerðingu fyrir þá sem ekki hafa verið í fullu starfi seinustu tólf mánuði þar sem hámarksbætur voru áður miðaðar við 1.700 dagvinnu stundir?

2.	Ef ráðherra var þetta ljóst, hvers vegna var þess þá ekki getið í athugasemdum við frum
varpið eða í framsöguræðu ráðherra?

3.	Var því ekki lýst yfir af hálfu ráðuneytisins skömmu eftir að lögin komu til framkvæmda að fyrrnefnd skerðing yrði leiðrétt?

4.	Hyggst ráðherra beita sér fyrir breytingum á lögum um atvinnuleysistryggingar þannig að ekki verði um að ræða skerðingu bóta af þessari ástæðu?